Kirils (personvārds)
Kirils (krievu: Кирилл, poļu: Cyryl, slovāku: Cyril, grieķu: Κύριλλος) ir populārs slāvu un grieķu personvārds, kas tulkojumā no sengrieķu valodas (Κύριλλος Kyrillos) nozīmē "dižens", "meistarīgs", saistīts ar kyrios - "kungs", "meistars". 9. gadsimtā dzīvojušā grieķu mūka Konstantīna (Svētā Kirila) vārdā ir nosaukta kirilica, daudzu slāvu tautu rakstība, lai gan Kirils netiek uzskatīts par tās izveidotāju. Pēc latviešu kalendāra Kirila vārdadiena ir 9. jūlijā.